open-index/open-wikipedia-markdown huggingface dataset:
Fredrik Ehrström

**Fredrik ”Freddy” August Ehrström** (29. elokuuta 1925 Helsinki – 21. tammikuuta 2026 Helsinki) oli suomalainen purjehtija, joka kilpaili myös olympialaisissa. 

Ehrström sijoittui olympialaisten Star-luokassa 14:nneksi Roomassa 1960. Hänen parinaan purjehti Rolf Zachariassen ja heidän veneensä nimi oli ”Bella”. Ehrström osallistui myös Euroopan-mestaruuskilpailuihin.

Seuratasolla ”Freddy” Ehrström edusti Nyländska Jaktklubbenia. Hän voitti Suomen-mestaruuden Star-luokassa vuosina 1952, 1959, 1960 ja 1971.

Vuonna 1991 Ehrström valittiin Suomen Purjehtijaliiton puheenjohtajaksi. Hän on toiminut myös Kansainvälisen Purjehtijaliiton hallituksen jäsenenä ja kansainvälisenä purjehdustuomarina. Vuonna 1999 Opetusministeriö myönsi Ehrströmille kultaisen ansioristin.

Ehrström oli neljäs sadan vuoden iän saavuttanut suomalainen olympiaurheilija. Hän oli kuollessaan vanhin elossa ollut suomalainen olympiaurheilija.

## Lähteet

* 

### Viitteet
Rolf Zachariassen

**Rolf Berndt Alexander Zachariassen** (27. kesäkuuta 1935 Helsinki – 12. syyskuuta 2024) oli suomalainen, olympialaisissakin kilpaillut purjehtija.

Zachariassen sijoittui olympialaisten Star-luokassa 14:nneksi Roomassa 1960. Hänen parinaan purjehti Fredrik Ehrström ja heidän veneensä nimi oli ”Bella”. Zachariassen osallistui myös Euroopan-mestaruuskilpailuihin.

Seuratasolla Zachariassen edusti muun muassa Nyländska Jaktklubbenia. Hän voitti Suomen-mestaruuden Star-luokassa vuosina 1959, 1960 ja 1971.

Zachariassen toimi Kansainvälisen Purjehtijaliiton kilpailupäällikkönä.

## Lähteet
* 

### Viitteet
Golden Globe 2019

**Golden Globe 2019** oli järjestyksessään 76. Golden Globe -palkintogaala, jossa jaettiin palkintoja vuoden 2018 elokuville ja televisiosarjoille. Gaala järjestettiin Beverly Hilton -hotellissa, Kaliforniassa 6. tammikuuta 2019. Gaalan juonsivat Sandra Oh ja Andy Samberg.

Ehdokkaat julkistettiin 6. joulukuuta 2018.

## Voittajat ja ehdokkaat

### Elokuvat

### Televisio

## Lähteet
Fredrik Rosberg

**Fredrik Rosberg** (3. marraskuuta 1855 Pernaja – 18. syyskuuta 1924 Helsinki) oli suomalainen insinööri ja Helsingin Puhelinyhdistyksen toimitusjohtaja.

Rosbergin vanhemmat olivat lääninmaanmittausinsinööri, hovineuvos Johan Rosberg (1812–1894) ja Fredrika Charlotta Witting. Hän pääsi ylioppilaaksi 1874 Helsingin ruotsalaisesta normaalilyseosta ja valmistui Helsingin yliopistosta filosofian kandidaatiksi 1880 ja filosofian maisteriksi 1882, Insinööriksi hän oli valmistunut 1878 Polyteknillisestä opistosta. 

Roseberg tuli silloisen Helsingin Telefoniyhdistyksen palvelukseen 1882 ja hänestä tuli yhdistyksen johtaja 1898. Vuonna 1900 Rosberg laati suunnitelman Helsingin puhelinverkon kanavoimisesta maailman suurkaupunkien esimerkin mukaan ja tätä suunnitelmaa alettiin sitten hänen johtajakaudellaan toteuttaa.

Fredrik Rosberg oli naimisissa vuodesta 1883 Johanna Alvina Wittingin (1858–1944) kanssa. Heidän poikansa insinööri John Rosberg (1891–1960) toimi Helsingin Puhelinyhdistyksen teknillisenä johtajana ja oli mukana äärioikeiston järjestöjen toiminnassa.

## Lähteet
Long Beachin satama

**Long Beachin satama** () on Kalifornian Long Beachissa sijaitseva satama. Se sijaitsee aivan Los Angelesin sataman vieressä, mutta satamat ovat hallinnollisesti erillisiä: Los Angelesin sataman omistaa Los Angelesin kaupunki, Long Beachin sataman taas Long Beachin kaupunki. Satama on yksi Yhdysvaltain vilkkaimmista: se on konttimäärältään (2017) Yhdysvaltain toiseksi vilkkain ja rahdin määrän mukaan mitattuna (2013) Yhdysvaltain viidenneksi vilkkain.

Long Beachin satama tuotti tilikaudella 2017 yhteensä 381 miljoonaa dollaria sataman liikevoiton ollessa noin 90 miljoonaa. Samana vuonna sataman läpi kulki yhteensä noin 7,2 miljoonaa konttia (TEU).

## Historiaa
Long Beachin sataman rakennustyöt alkoivat vuonna 1906, kun The Los Angeles Dock and Terminal Co. -niminen yritys osti reilun kolmen neliökilometrin kokoisen alueen sataman rakentamista varten. Ensimmäinen laiva saapui Long Beachin satamaan 2. kesäkuuta 1911, mutta virallisesti satama avattiin pormestari Charles Windhamin johdolla vasta 24. päivä kesäkuuta.

Vuonna 1916 The Los Angeles Dock and Terminal Co. ajautui konkurssiin, minkä jälkeen Long Beachin kaupunki jatkoi sataman kehitystyötä. Seuraavana vuonna kaupunki perusti ensimmäisen sataman toimintaa hoitavan komission. Sataman laajentamista jatkettiin ja vuonna 1926 sataman läpi kulki jo vuosittain yli miljoona tonnia rahtia.

Vuonna 1936 satama-alueelta löydettiin ensimmäisen kerran maaöljyä ja kaksi vuotta myöhemmin sinne avattiin ensimmäinen öljylähde. Öljylähteiden määrä lisääntyi nopeasti ja vuonna 1943 satamassa porattiin jo 17 000 barrelia öljyä päivässä. Öljytulot jaettiin aluksi Long Beachin kaupungin ja sataman kesken, mutta 1955 Yhdysvaltain korkein oikeus määrää, että puolet öljytuloista on jatkossa tilitettävä Kalifornian osavaltiolle.

Long Beachin satama jatkoi voimakasta laajentumistaan koko 1900-luvun loppupuolen ajan. Vuonna 1995 sataman läpi kulki 2,6 miljoonaa konttia (TEU), mikä teki satamasta konttimäärällä mitattuna ensimmäistä kertaa koko maan suurimman. Long Beach pysyi konttimäärältään Yhdysvaltain vilkkaimpana satamana aina 2000-luvun alkuun asti, jolloin Los Angelesin satama ohitti sen.

2000-luvulla Long Beachin ja Los Angelesin satamat ovat pyrkineet vähentämään satamiensa aiheuttamia päästöjä erilaisten ympäristöohjelmien kautta. Long Beachin satamassa muun muassa kiellettiin vuonna 2012 ennen vuotta 2007 valmistetut rekat, mikä vähensi huomattavasti rekkojen aiheuttamia päästöjä.

## Lähteet
* 

### Viitteet

## Aiheesta muualla

* Port of Long Beach
All My Demons Greeting Me as a Friend

**All My Demons Greeting Me as a Friend** on Auroran ensimmäinen studioalbumi, joka julkaistiin 11. maaliskuuta 2016. Se debytoi Norjassa VG-listan ensimmäisellä sijalla.

## Kappaleet
# 
# 
# 
# 
# 
# 
# 
# 
# 
# 
# 
# 

;Deluxe Edition
# 
# 
# 
# 
# 

## Arvostelut
* AllMusic: 

## Lähteet
Aleksandr Minajev

**Aleksandr Aleksejevitš Minajev** (, 11. elokuuta 1954 Železnodorožnyi, Venäjän SFNT – 6. joulukuuta 2018) oli Neuvostoliittoa edustanut jalkapalloilija ja olympiamitalisti.

Minajev voitti Neuvostoliiton miesten maajoukkueessa olympiapronssia Montréalissa 1976. Moskovan Dynamon pelaajana hän saavutti Neuvostoliiton (kevät)mestaruuden vuonna 1976 ja Neuvostoliiton cup-mestaruuden vuonna 1977. Minajev kuoli 64-vuotiaana 6. joulukuuta 2018.

## Lähteet
* Aleksandr Minayev Bio, Stats, and Results Olympics at Sports-Reference.com 

### Viitteet
Wäinö Rautawaara

**Gustaf Wäinö Rautawaara** (vuoteen 1907 **Jernberg**; 21. kesäkuuta 1872 Ilmajoki – 11. marraskuuta 1950 Helsinki) oli laulaja, urkuri ja musiikkipedagogi sekä kuoron- ja orkesterinjohtaja.

Wäinö Rautawaaran vanhemmat olivat nimismies Gustaf Jernberg ja Kristina Elisabeth Erling ja puoliso vuodesta 1904 pianonsoitonopettaja Wenny Johanna Emilia von Essen. Rautawaara kävi kanttoriurkurikoulun 1894 ja valmistui musiikinopettajaksi Helsingin musiikkiopistosta 1896. Vaasassa hän toimi kanttorina ja yhdessä puolisonsa kanssa opetti taide- ja oppikoulussa 1902–1919. Helsingissä hän toimi konservatorion opettajana 1919–1924 ja Suurkirkon kanttorina 1925–1948. Rautawaara toimi myös useiden eri kuorojen ja orkesterien sekä soittojuhlien johtajana sekä esiintyvänä taiteilijana Suomessa ja ulkomailla. Mieskuoro Laulu-Miesten johtaja hän oli kymmenen vuotta, 1920–1930.

Wäinö Rautawaaran veljiä olivat oopperalaulaja Eino Rautavaara ja oikeusministeri A. E. Rautavaara. Sopraano Aulikki Rautawaara oli hänen tyttärensä; poika Pentti Rautawaara oli tunnettu sellisti.

## Lähteet

## Kirjallisuutta
* Wäinö Rautawaaran ruumiinsiunaus. *Helsingin Sanomat* 18.11.1950, s. 3.
Lasse Dahlman

**Lasse Henrik Dahlman** (9. huhtikuuta 1931 Helsinki – 19. tammikuuta 1975 Espoo) oli suomalainen purjehtija.

Dahlman sijoittui olympialaisten Louhi-luokassa 17:nneksi Roomassa 1960 yhdessä René Nymanin ja Heinrich Schaarschmidtin kanssa ”Rififi”-nimisellä veneellä. Seuratasolla Dahlman edusti Helsingfors Segelklubbia.

## Lähteet

* 

### Viitteet
Viktor Matvijenko

**Viktor Antonovytš Matvijenko** (, , 9. marraskuuta 1948 Zaporožje, Ukrainan SNT – 29. marraskuuta 2018) oli ukrainalainen jalkapallovalmentaja ja jalkapalloilija. Hän edusti pelaajaurallaan Neuvostoliittoa ja saavutti muun muassa olympiapronssia Montréalissa 1976.

Puolustajana pelannut Matvijenko saavutti Neuvostoliiton miesten maajoukkueessa olympiapronssia Montréalissa 1976 ja kuului EM-hopeaa Belgiassa 1972 saavuttaneeseen kokoonpanoon pelaamatta otteluakaan lopputurnauksessa. Kiovan Dynamon pelaajana hän voitti Neuvostoliiton mestaruuden vuosina 1971, 1974, 1975 ja 1977, Neuvostoliiton cup-mestaruden vuonna 1974, Cup-voittajien cupin mestaruuden vuonna 1975 ja UEFA Super Cupin mestaruuden vuonna 1975. Pelaajauransa jälkeen hän toimi valmentajana. Matvijenko kuoli 70-vuotiaana 29. marraskuuta 2018. Hänet haudattiin Kiovaan.

## Lähteet

* Viktor Matviyenko Bio, Stats, and Results Olympics at Sports-Reference.com 

### Viitteet
Heinrich Schaarschmidt

**Karl Franz Heinrich Schaarschmidt** (27. helmikuuta 1930 Helsinki – 16. tammikuuta 2019 Helsinki) oli suomalainen, olympialaisissakin kilpaillut purjehtija.

”Hessu” Schaarschmidt sijoittui olympialaisten Louhi-luokassa 17:nneksi Roomassa 1960 yhdessä René Nymanin ja Lasse Dahlmanin kanssa ”Rififi”-nimisellä veneellä. Seuratasolla Schaarschmidt edusti Helsingfors Segelklubbia.

## Lähteet
* 

### Viitteet
Jouko Valli

**Jouko Antero Valli** (s. 15. joulukuuta 1939 Iitti) on suomalainen kilpapurjehtija ja autourheilija.

Valli sijoittui olympialaisten purjehduksen Finnjolla-luokassa 16:nneksi Roomassa 1960. Maailmanmestaruuskilpailuissa hän sijoittui seitsemänneksi vuonna 1962. Finnjollien Suomen-mestaruuden hän voitti vuosina 1959, 1960 ja 1963. Hän voitti avomeriluokan Suomen-mestaruuden vuonna 1987. Seuratasolla Valli edusti Turun Pursiseuraa.

Autourheilussa Valli voitti jäärata-ajon Suomen-mestaruuden 1&nbsp;600 kuutiosenttimetrin luokassa vuosina 1965 ja 1967. Hän edusti Turun Urheiluautoilijoita, Turun Moottorikerhoa ja Turun Moottorivenekerhoa.

Jouko Vallin veli Olavi Valli on myös purjehduksen Suomen-mestari.

## Lähteet

* 

### Viitteet
Věra Růžičková

**Věra Růžičková (Schulaková)** (10. elokuuta 1928 Brno – 24. marraskuuta 2018) oli tšekkoslovakialainen telinevoimistelija ja olympiavoittaja.

Růžičková voitti joukkuekilpailusta olympiakultaa Lontoossa 1948. Hän kilpaili myös koripallossa, uinnissa ja uimahypyissä. Růžičková kuoli 90-vuotiaana 24. marraskuuta 2018.

## Lähteet
* Věra Růžičková Bio, Stats, and Results Olympics at Sports-Reference.com 

### Viitteet

## Aiheesta muualla
Altino

**Altino** on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 3 104 ihmistä vuonna 2017. Vuoden 2011 väestönlaskennan mukaan kunnassa oli 2 833 asukasta.  
## Lähteet
John Rosberg

**John Rosberg** (9. syyskuuta 1891 – 3. kesäkuuta 1960) oli suomalainen insinööri ja Helsingin Puhelinyhdistyksen teknillinen johtaja joka oli mukana 1930- ja 1940-luvulla äärioikeistolaisessa toiminnassa. 

Rosbergin vanhemmat olivat insinööri, Helsingin Puhelinyhdistyksen toimitusjohtaja Fredrik Rosberg ja Johanna Alvina Witting. Hän oli Helsingin Puhelinyhdistyksen teknillisenä johtajana ja oli aloitteentekijänä kun Helsingin puhelinverkkoa alettiin automatisoida 1920-luvulla. Ensimmäiset tilaajat yhdistettiin Töölön automaattipuhelinkeskukseen heinäkuussa 1922 ja koko Helsingin kaupungin puhelinverkko saatiin automatisoitua vuoteen 1929 mennessä. 

Rosberg oli mukana Aktiva studentförbundetissa ja sen julkaisemassa Svensk Botten-lehdessä. Hän osallistui myös Vapaussodan Rintamamiesliiton toimintaan ja hänellä oli hyvät suhteet kansallissosialistiseen Saksaan. Syyskuussa 1939 liiton aktiivit Rosberg, pankinjohtaja Pehr Norrmén ja liiton julkaiseman Rintamamies-lehden toimittaja Karl Jansson olivat mukana Esko Riekin johtamassa lähetystössä joka vieraili Saksassa. Lähetystö tapasi Heinrich Himmlerin joka kiisti Saksan sopineen elokuussa 1939 Neuvostoliiton kanssa mitään Suomen asemasta. Himmler vaati Suomea hillitsemään vasemmistolehtien kirjoittelua Saksaa ja Hitleriä vastaan, tekemään muutoksia hallitukseen ja lähettämään valtuuskunnan Saksaan neuvottelemaan kauppasopimuksesta. Suomeen palattuaan lähetystö raportoi tuloksettomaksi jäänestä matkastaan ulkoministeri Eljas Erkolle, entiselle presidentille P. E. Svinhufvudille ja Vapaussodan Rintamamiesliiton johdolle.  

Rosbergista tuli talvisodan jälkeen Suomalais-saksalaisen seuran hallituksen jäsen ja hän kävi Saksassa uudelleen heinäkuussa 1940. Hänet silloin tavanneen Suomen Berliinin sotilasasiamiehen eversti Walter Hornin mukaan Rosbergilla oli *"erinomaiset yhteydet natseihin Saksassa, joiden opit hän suuressa määrin on omaksunut. Yksi uskollisista taistelussa Suomen ja Saksan yhteistyön puolesta"*. Jatkosodan aikana Rosberg osallistui Samfundet Folkgemenskapin toimintaan ja syksyllä 1944 hän oli Valpon pidättämänä eräiden muiden äärioikeistolaisten johtohenkilöiden kanssa.

Sotien jälkeen John Rosberg oli vielä mukana äärioikeistolaisten suomenruotsalaisten yhteistyöverkostossa, johon kuuluivat hänen lisäkseen Åbo Akademin dosentti Carl Axel Johan Gadolin, Arabian posliinitehtaan johtaja vuorineuvos Carl-Gustaf Herlitz ja Ruotsiin paennut Eric von Born. Verkosto pyrki luomaan yhteyksiä Ruotsin vastaaviin äärioikeistolaisiin piireihin. Rosberg ja Herlitz olivat järjestämässä 1955 ruotsalaisen Rütger Essénin vierailua Helsingin Svenska klubbenilla. Epävirallisen verkoston toiminta hiipui kuitenkin ajan mittaan jäsenten ikääntymisen ja nuoremman polven puuttumisen takia.

John Rosberg oli naimisissa Lyoka Truhartin (1897–1946) kanssa. Lyoka Rosberg vieraili keväällä 1935 Saksassa ja julkaisi matkan kokemuksista kansallissosialismiin myönteiseti suhtautuneen matkakirjan "Ett folk bygger upp" (Söderström & Co, 1936). 

## Teoksia
* *Intryck från Tysklands autostrador*. Svenska tysklandsvänners i Finland skriftserie 6. Åbo 1943

## Lähteet
Antonio Palacios

**Antonio Palacios Ramilo** (8. tammikuuta 1874 – 1945) oli espanjalainen arkkitehti. 

Antonio Palaciosia pidetään yhtenä merkittävimmistä ja vaikutusvaltaisimmista espanjalaisista arkkitehdeistä 1900-luvun ensimmäisellä puoliskolla. Hän suunnitteli eräitä Madridin tunnuskuvallisimpia rakennuksia. Hän vaikutti Madridin kehitykseen moderniksi metropoliksi.  

Antonio Palacios suunnitteli Madridin metron logon ja useita metron ensimmäisiä asemia sekä metron sisäänkäyntejä. Erilaisten muutostöiden jälkeen jotkut niistä eivät enää ole nähtävissä tai ne on poistettu käytöstä. 

## Tunnettuja suunnittelutöitä
### Madrid
* Palacio de Comunicaciones, nykyisin Madridin kaupungintalo (1904–1919)
* Hospital de Jornaleros de San Francisco de Paula (1909–1919)
* Edificio Matesanz (1921–1923) 
* Círculo de Bellas Artes de Madrid (1921–1926)
* Antigua Casa Comercial Palazuelo (1920–1921)
* Banco del Río de la Plata, nykyisin Instituto Cervantes (1911–1918)
* Palacete de Joaquín Otamendi, nykyisin Meksikon suurlähetystö (1911–1913)
* Antiguo Hotel Alfonso XIII, nykyisin Hotel Tryp Cibeles (1921–1924)
* Banco Mercantil e Industrial (1942–1945)
* Bugallalin kreivillisen suvun (*Condes de Bugallal*) asuintalot, nykyisin Hotel NH Paseo del Prado (1913–1914)
* Estación de Metro de Chamberí (1919)
* Estación de Metro de Tirso de Molina (1921)

### O Porriño
* O Porriñon kaupungintalo

## Galleria


Palacio de Comunicaciones, Plaza de Cibeles, Madrid, España, 2017-05-18, DD 11.jpg|Palacio de Comunicaciones
Hospital de Maudes (Madrid) 02.jpg|Antiguo Hospital de Jornaleros
Casa Matesanz (Madrid) 04.jpg|Edificio Matesanz
Círculo de Bellas Artes - 01.jpg|Círculo de Bellas Artes
Casa Palazuelo - Calle Mayor 4 Madrid - 01.jpg|Casa Palazuelo
Edificio de las Cariátides - Instituto Cervantes - 01.jpg|Banco del Río de la Plata
Hotel Tryp en Gran Vía. Madrid.jpg|Hotel Alfonso XIII
Banco Mercantil e Industrial - Palacios.jpg|Banco Mercantil e Industrial
Madrid - Hotel NH Paseo del Prado 1.JPG|Edificio de viviendas para los Condes de Bugallal
Diseño Antonio Palacios - Acceso (Madrid).JPG|Metroaseman sisäänkäynti (yksityiskohta)
MetroLogo.png|Madridin metron logo
 

## Lähteet
*Antonio Palacios: Arquitecto de Madrid (Arkistoitu versio)

### Viitteet

## Aiheesta muualla
Anneli Pouta

**Anneli Pouta** (s. 1961) on suomalainen ylilääkäri, dosentti ja tutkija, joka työskentelee osastonjohtajana ja johtoryhmän jäsenenä Terveyden ja hyvinvoinnin laitoksella. Pouta on lisäksi Oulun yliopiston neuvottelukunnan jäsen.  Pouta on kansainvälisesti viitatuimpia suomalaisia tutkijoita.

## Ura

Pouta valmistui Oulun yliopistosta lääkäriksi vuonna 1987, ja pätevöityi edelleen naistentautien ja synnytyksen erikoislääkäriksi (1995) sekä lääketieteen tohtoriksi (1998). Hänen englanninkielinen väitöskirjansa (1997) käsitteli raskausmyrkytyksen aihepiiriä ja oli otsikoitu *Natriuretic and vasoactive peptides in pre-eclampsia*. Dosentin pätevyyden hän sai vuonna 2005.

Poudalla on noin 42 000 viittausta (19.6.2025). Pouta oli loppuvuoteen 2018 mennessä kirjoittanut yhdessä tutkijatovereittensa kanssa noin 210 julkaistua tieteellistä artikkelia tai muuta julkaisua, joista useat oli hyväksytty tiedemaailman huippujulkaisuihin (kuten Nature, Nature Genetics, BMJ, The Lancet, Science, Plos One). Vuonna 2018 Pouta nousi arvostetulle maailman viitatuimpien tutkijoiden *2018 Highly Cited Researchers* -listalle tieteenrajat ylittävän tutkimuksen aihepiiristä. Maailmanlaajuisesti tällä alansa viitatuimpien (siteeratuin 1 %) listalla on kaikki aihealueet mukaan luettuna runsas 4&nbsp;000 tutkijaa 21 tieteenalalta ja noin 2&nbsp;000 tieteenrajat ylittävää tutkijaa. Tutkijoista noin 40 työskentelee Suomessa tai on ulkomailla tutkimustyötään tekeviä suomalaisia. 

## Lähteet

## Aiheesta muualla
* Anneli Pouta  (linkedin.com)
*  Anneli Pouta  (researchgate.net)
Pontarlier

**Pontarlier** on kunta Doubs’n departementissa Burgundi-Franche-Comtén alueella itäisessä Ranskassa lähellä Sveitsin rajaa. Pontarlier’n pinta-ala on 41,35&nbsp;km² ja asukasluku 18&nbsp;409. Pontarlier on Doubs’n departementin kolmanneksi suurin kaupunki Besançon’n ja Montbéliardin jälkeen.

## Historia
Pontarlierin kohdalla oli roomalaisten asema Galliassa, ja se sijaitsi Orben ja Besançon’n välisen tien varrella, jonka takia siitä tuli tärkeä kauppapaikka burgundien hyökkäyksen jälkeen 400-luvulla, koska Pontarlier’n kohdalta oli pitkään helpointa ylittää Juravuoret.

Pontarlier on tunnettu absintistaan, jota valmistettiin siellä vuoteen 1915 asti, jolloin se kiellettiin. Tämän jälkeen siellä alettiin valmistaa pastista. Absintin valmistuskielto loppui 1990-luvulla, ja sitä on alettu taas valmistaa.

## Pontarlierissä syntyneitä henkilöitä
* Célia Aymonier, ampumahiihtäjä
* Florence Baverel-Robert, ampumahiihtäjä
* François Braud, yhdistetyn hiihtäjä 
* Fabrice Guy, yhdistetyn hiihtäjä 
* Xavier Marmier, kirjailija ja tutkimusmatkailija
* André de Montbard, Temppeliherrain ritarikunnan suurmestari.

## Aiheesta muualla

* Pontarlierin kaupunginvaltuusto sivusto
Fredrik Eklöf

**Fredrik Eklöf** (s. 23. maaliskuuta 1937 Helsinki) on suomalainen, olympialaisissakin kilpaillut purjehtija.

Eklöf sijoittui olympialaisten 5,5 metrin luokassa 15:nneksi Roomassa 1960 yhdessä Peik Gästrinin ja Peter Tallbergin kanssa "Inga-Lill XLIV" -nimisellä veneellä. Eklöf voitti Hangon Regatan Soling-luokan vuonna 1971. Seuratasolla hän edusti Nyländska Jaktklubbenia.

## Lähteet

* 

### Viitteet
Aktiva studentförbundet

**Aktiva studentförbundet** oli vuosina 1931–1945 toiminut suomenruotsalainen oikeistoradikaali järjestö jonka perustivat Lapuan liikettä kannattaneet Ruotsalaisen Kansanpuolueen oikeistosiipeen kuuluneet opiskelijat ja aktivistitoiminnan veteraanit. Järjestö oli maanpuolustushenkinen ja saksalaismielinen vaikkei se kannattanutkaan kansallissosialismia. Aktiva studentförbundet suhtautui myös myönteisemmin kuin RKP:n enemmistö yhteistyöhön suomenkielisten porvarillisten piirien kanssa.

Aktiva studentförbundet julkaisi yhdessä Ruotsalaisen Kansanpuolueen oikeistosiiven ns. vuorineuvossiiven kanssa vuosina 1937–1944 Svensk Botten-aikakauslehteä. RKP:n vuorineuvossiipi oli saanut nimensä koska ryhmään kuului useita ruotsinkielisiä elinkeinoelämän edustajia kuten Amos Anderson, Jacob von Julin, August Ramsay ja Emil Sarlin. Aktiva studentförbundetin toiminta hiipui jo talvisodan jälkeen ja järjestö lakkautettiin 1945. Sen jäsenmäärä ei enimmilläänkään ylittänyt kahtasataa.

## Lähteet
Peik Gästrin

**Peik Lars Erik Gästrin** (6. heinäkuuta 1934 Helsinki – 19. heinäkuuta 2024 Helsinki) oli suomalainen, olympialaisissakin kilpaillut purjehtija.

”Spike” Gästrin sijoittui olympialaisten 5,5 metrin luokassa 15:nneksi Roomassa 1960 yhdessä Fredrik Eklöfin ja Peter Tallbergin kanssa *Inga-Lill XLIV* -nimisellä veneellä. Maailmanmestaruuskilpailuissa Gästrin sijoittui 5,5-metrisissä kahdeksanneksi vuonna 1961. Pohjoismaiden-mestaruuskilpailuissa hän saavutti Vikla-luokassa pronssia vuonna 1966. Hän sijoittui toiseksi San Remo – Monaco -regatan Vikla-luokassa vuonna 1963. Seuratasolla hän edusti Nyländska Jaktklubbenia.

Gästrin pelasi jääkiekkoa KIF:n joukkueessa SM-sarjassa kaudella 1952–1953. Hän oli Suur-Helsingin Golfin perustajajäsen.

## Lähteet

* 

### Viitteet
Porolammi (Kauhava)

**Porolammi** on Kauhavan keskiosassa sijaitseva järvi. Se on ollut aikaisemmin Alahärmän, Kauhavan ja Kortesjärven rajapaikka. Se laskee Kunnarinluoman kautta Lapuanjokeen. Porolammelle päättyy Antintaival-niminen retkeilyreitti, joka alkaa Haaruksesta. Järven eteläpuolella on myös laavu ja kuivakäymälä.
John Flinkenberg

**John Rafael Flinkenberg** (15. maaliskuuta 1896 Vaasa – 2. joulukuuta 1960 Helsinki) oli suomalainen, olympialaisissakin kilpaillut purjehtija.

Flinkenberg sijoittui olympialaisten Louhi-luokassa 14:nneksi "Xantippa"-veneen kipparina Melbournessa 1956. Hän oli tuolloin 60 vuoden ja kahdeksan kuukauden ikäinen ja hän on kaikkien aikojen vanhimpana olympialaisiin osallistunut suomalaisurheilija.

Flinkenbergillä on useita voittoja muun muassa Sandhamnin regatasta. Seuratasolla hän edusti Helsingfors Segelsällskapia, jonka kommodorina hän toimi toistakymmentä vuotta.

## Lähteet

* 

### Viitteet
Edvin Rautell

**Otto Edvin Rautell** (4. tammikuuta 1862 Helsinki  – 1. tammikuuta 1935 Helsinki) oli suomalainen toimittaja, joka teki pitkän uran lehdistön palveluksessa.

Edvin Rautellin vanhemmat olivat kelloseppä Otto Rautell ja Angelique Winqvist. Hän tuli ylioppilaaksi 1887 ja valmistui filosofian kandidaatiksi 1887. Rautell toimi *[[Nya Pressen (1882–1900)|Nya Pressen]]* -lehden vakinaisena avustajana 1887–1896 ja sitä seuranneen samannimisen lehden toimitussihteerinä 1906–1914. Suomen lennätintoimiston ja sitä seuranneen Suomalaisen uutistoimiston johtaja hän oli 1896–1906, *[[Helsingfors-Posten]]* -lehden toimitussihteeri 1904–1905 sekä *[[Dagens Press]]* -lehden ja myöhemmän *[[Svenska Pressen]]* -lehden vastaava toimittaja ja toimitussihteeri 1914–1928.

## Lähteet
Joel Jahn

**Carl Joel Jahn** (10. tammikuuta 1934 Helsinki – 3. kesäkuuta 1995) oli suomalainen, olympialaisissakin kilpaillut purjehtija.

Jahn sijoittui olympialaisten Louhi-luokassa 14:nneksi John Flinkenbergin kipparoiman ”Xantippa”-veneen jäsenenä Melbournessa 1956. Jahnilla oli voittoja Sandhamnin regatasta. Seuratasolla hän edusti Helsingfors Segelsällskapia.

## Lähteet

* 

### Viitteet
Heikki Laine (soutaja)

**Heikki Tapani Laine** (16. kesäkuuta 1936 Turku – 7. toukokuuta 2025 Turku) oli suomalainen, olympialaisissakin kilpaillut soutaja.

Laine edusti Suomea Rooman olympialaisissa 1960. Perämiehettömän nelosen joukkue, johon kuuluivat myös Heikki Laineen veljet Eero ja Pertti Laine sekä Arto Nikulainen, karsiutui alkuerissä. EM-kilpailuissa Heikki Laine saavutti seitsemännen sijan vuonna 1958.

Turun Yliopiston Soutajia edustanut ”Hessu” Laine voitti Suomen mestaruuden perämiehettömässä nelosessa vuosina 1958 ja 1960. Hän saavutti voittoja Ruotsi-maaottelussa.

Heikki Laine oli ammatiltaan palomies. Hän toimi soudussa ratatuomarina ja harrasti hiihtoa. Laineen kotikunta oli Turku. Hän kuoli vuonna 2025 ja hänet on haudattu Turussa Kakskerran hautausmaalle.

## Lähteet
* 

### Viitteet
Tor-Kristian Lindh

**Tor-Kristian Lindh** (13. marraskuuta 1906 Helsinki – 16. marraskuuta 1969 Helsinki) oli suomalainen, olympialaisissakin kilpaillut purjehtija.

Lindh sijoittui olympialaisten Louhi-luokassa 14:nneksi John Flinkenbergin kipparoiman "Xantippa"-veneen jäsenenä Melbournessa 1956. Lindhillä on voittoja muun muassa Sandhamnin regatasta. Seuratasolla hän edusti Helsingfors Segelsällskapia.

Tor-Kristian Lindhin isä Emil Lindh osallistui purjehtijana olympialaisiin ja teki uran näyttelijänä. Tor-Kristian Lindhin veljistä Per Lindh ja Nils Lindh kilpailivat myös purjehduksessa ja Nils voitti nyrkkeilyssäkin Suomen-mestaruuksia.

## Lähteet

* 

### Viitteet
Arto Nikulainen

**Arto Tauno Olavi Nikulainen** (28. elokuuta 1930 Piikkiö – 20. helmikuuta 2010 Turku) oli suomalainen, olympialaisissakin kilpaillut  soutaja.

Nikulainen edusti Suomea Rooman olympialaisissa 1960. Perämiehettömän nelosen joukkue, johon kuuluivat myös veljekset Eero, Heikki ja Pertti Laine, karsiutui alkuerissä. EM-kilpailuissa Nikulainen saavutti seitsemännen sijan vuonna 1958.

Nikulainen voitti Suomen mestaruuden perämiehettömässä nelosessa vuosina 1958 ja 1960. Hän saavutti voittoja Ruotsi-maaottelussa. Hän edusti Turun Yliopiston Soutajia ja Turun Soutajia ja toimi myöhemmin molempien seurojen puheenjohtajana.

Arto Nikulaisen veli Jouko Nikulainen sekä Joukon poika Pekka Nikulainen ovat kilpailleet kansainvälisellä tasolla suunnistuksessa.

## Lähteet
* 

### Viitteet
Herbert Morrison

**Herbert Morrison** voi tarkoittaa ainakin seuraavia:

* Herbert Morrison (1905&ndash;1989), yhdysvaltalainen toimittaja
* Herbert Morrison (1888&ndash;1965), brittiläinen poliitikko
Bertta Räsänen

**Bertta Räsänen** (23. helmikuuta 1921 Riistavesi – 29. syyskuuta 1994 Kuopio) oli suomalainen laitosemäntä ja perinneruokakulttuurin elvyttäjä, joka muun muassa pani alulle 1980-luvulla toteutetun pitäjäruokaprojektin. Hän sai kotiseutuneuvoksen arvonimen vuonna 1989.

Kalastajaperheeseen Riistavedellä syntynyt Räsänen kävi Kuopiossa käsityökoulun, piti sen jälkeen kudontakursseja ja hoiti kouluasuntolaa Suomussalmella. Hän kouluttautui laitoskeittäjäksi Haukiputaan emännöitsijäkoulussa ja sai alan paikan Muhokselta poikakodista. Pisimpään hän toimi kuopiolaisen vanhainkoti Harjulan emäntänä 1961–1984. Sieltä hänen maineensa kiiri niin, että hän sai kestittäväkseen myös Kuopion kaupungin vieraita.

Harjulan-vuosinaan Räsänen innostui perinneruokareseptien keräilystä ja tallentamisesta ja sai työhön avukseen Pohjois-Savon kotitalousalan järjestöjä. Näin syntyi *Savolainen keittokirja* (1979). Ruokaperinteestä kiinnostunut televisiokokki Jaakko Kolmonen intoutui Räsäsen työstä ja ryhtyi johtamaan valtakunnallista pitäjäruokaprojektia, jonka myötä Suomen muidenkin maakuntien ruokaperinteestä laadittiin omat kirjansa. Pitäjien nimikkoruoat ja muuta perinneruokatietoa koottiin myös kirjaan *Kotomaamme ruoka-aitta: Suomen, Karjalan ja Petsamon pitäjäruoat*.

Bertta Räsänen valittiin vuonna 1979 Savonmuan Hilimaksi, vuonna 1984 Piällysmieheksi ja 1986 Kuopion Siskotytöksi. Kalevalan juhlavuoden mitalilla hänet palkittiin 1985.

## Teoksia
**Savolainen keittokirja*. Kuopio: Kustannuskiila, 1978. .
**Pohjois- ja Etelä-Savon ruokaperinnettä*. Kuopio: Kustannuskiila, 1981. .
**Hyvvee ja hyvän parasta: savolainen keittokirja*, teksti yhdessä Eila Ollikaisen ja Sinikka Määttälän kanssa. Kuopio: Pohjois-Savon ammattikorkeakoulu ja Pohjois-Savon ammatillinen instituutti, matkailu- ja ravitsemisala, Savonia, 2000. .

## Lähteet

## Aiheesta muualla
*Räsäsestä Savonkielen seuran sivustolla
Pontus Holmberg

**Pontus Holmberg** (s. 9. maaliskuuta 1999 Västerås, Ruotsi) on ruotsalainen jääkiekkoilija, joka pelaa NHL-joukkue Tampa Bay Lightningissa. Hän on pelipaikaltaan vasen laitahyökkääjä, mutta Holmberg osaa pelata myös keskellä.

## Pelityyli
Elite Prospects -sivuston mukaan Holmberg on taitava hyökkäyspään pelaaja, joka on varustettu hyvällä nopeudella ja pelikäsityksellä. Hän on taitava luomaan maalipaikkoja, mutta Holmbergillä on kuitenkin kehitettävää laukauksessa.

## Ura
### Seuraura
Holmberg on VIK Västerås HK:n kasvatti. Hän voitti kaudella 2014–2015 koko U16 Elitin piste- ja syöttöpörssin tehoilla 19+46=65. Kaudella 2015–2016 Holmberg oli J18 Elitissä Västeråsin paras pistemies ja syöttäjä tehoilla 9+25=34. Kaudella 2017–2018 hän debytoi seuran miesten joukkueessa Ruotsin kolmanneksi korkeimmalla sarjatasolla Hockeyettanissa, jossa tulokaskausi toi 36 runkosarjaottelussa tehot 7+13=20 ja kahdeksassa Kvalserien AS:n ottelussa tehot 2+4=6. Västeråsin kausi päättyi sarjanousuun HockeyAllsvenskaniin. Holmberg pelasi kauden aikana myös kaksi ottelua lainalla SHL-joukkue Växjö Lakers HC:ssä joulukuussa 2017. Hän teki näin ollen SHL-debyyttinsä 19. joulukuuta 2017 vieraissa Örebro HK:ta vastaan. Holmberg sai ottelussa jääaikaa 13.21 minuuttia.

Toronto Maple Leafs varasi Holmbergin kuudennella kierroksella 156. pelaajana . Ennen tätä, toukokuussa 2018 hän teki kaksivuotisen SHL-sopimuksen Växjö Lakersin kanssa. Holmberg teki SHL-uransa avausmaalin kauden 2018–2019 kolmannessa ja uransa viidennessä ottelussaan 27. syyskuuta 2018 vieraissa Brynäs IF:ää vastaan.

Kesäkuussa 2023 Holmberg teki Toronto Maple Leafsin kanssa kaksivuotisen ja yhteensä 1,6 miljoonan dollarin arvoisen jatkosopimuksen.

Heinäkuussa 2025 Holmberg teki vapaana agenttina Tampa Bay Lightningin kanssa kaksivuotisen ja yhteensä 3,1 miljoonan dollarin arvoisen sopimuksen.

### Maajoukkueura
Holmberg pelasi alle 20-vuotiaiden MM-kilpailuissa vuonna 2019. Yhteens hän on pelannut 15 nuorten maaottelua.

## Muuta
Holmbergin isä Jörgen pelasi omalla urallaan hyökkääjänä yli 250 Elitserien-ottelua. Hän kuului Djurgårdens IF:n vuoden 1983 Ruotsin-mestaruuden voittaneeseen joukkueeseen.

## Tilastot

## Lähteet
*
*
*

### Viitteet
Herbert Morrison (poliitikko)

**Herbert Stanley Morrison, Baron Morrison** (3. tammikuuta 1888 &ndash; 6. maaliskuuta 1965) oli brittiläinen työväenpuolueen poliitikko. Hän oli merkittävissä rooleissa toisen maailmansodan aikaisessa koalitiohallituksessa ja sodan jälkeisessä työväenpuolueen hallituksessa muun muassa varapääministerin asemassa.

Morrison syntyi Lontoossa. Hän alkoi jo nuorena osallistua aktiivisesti politiikkaan ja liittyi riippumattoman työväenpuolueen jäseneksi vuonna 1906. Hän toimi Lontoossa kunnallispoliitikkona vuodesta 1919 lähtien, kunnes hänet valittiin parlamentin alahuoneeseen ensimmäisen kerran vuonna 1923. Hän oli parlamentin jäsen vuodet 1923&ndash;1924, 1929&ndash;1931 ja 1935&ndash;1959. Hänestä tehtiin pääri ja ylähuoneen jäsen hänen jättäessään alahuoneen vuonna 1959.

Morrison pyrki vuosina 1935 ja 1955 työväenpuolueen puheenjohtajaksi. Ensimmäisellä yrityksellään hän hävisi Clement Attleelle ja toisella Hugh Gaitskellille.

## Lähteet
Oskar Bäck

**Oskar Bäck** (s. 12. maaliskuuta 2000 Karlstad, Ruotsi) on ruotsalainen jääkiekkoilija, joka pelaa NHL-joukkue Dallas Starsissa. Hän on pelipaikaltaan keskushyökkääjä.

## Pelityyli
Elite Prospects -sivuston mukaan Bäck on kahden suunnan hyökkääjä, joka suojaa kiekkoa hyvin. Hän on myös fiksu pelaaja, jolla on hyvä pelinlukutaito ja antaa hyviä syöttöjä. Bäck tekee kohtalaisen hyvin pisteitä, mutta hän on sivuston mukaan ennen kaikkea hyvä joukkuepelaaja.

## Ura
### Seuraura
Bäck on Hammarö HC:n kasvatti. Hän siirtyi kaudeksi 2014–2015 Färjestad BK:n U16-junioreihin, joiden paras pistemies ja syöttäjä Bäck oli U16 Elitissä tehoilla 12+26=38. Kaudella 2015–2016 hän toimi joukkueen varakapteenina. Bäck oli samalla kaudella J18 Allsvenskanissa Färjestadin paras syöttäjä yhdeksällä syöttöpisteellään. Kaudella 2017–2018 hän oli tehoilla 10+22=32 seuran J20-junioreiden toiseksi paras pistemies Mikael Hedlundin jälkeen. Bäck debytoi samalla kaudella myös Färjestadin SHL-joukkueessa, jossa hän pelasi 14 runkosarjaottelua ilman tehopisteitä. Vain 17-vuotias Bäck teki SHL-debyyttinsä runkosarjan avauskierroksella 16. syyskuuta 2017 Linköping HC:tä vastaan. Hän sai ottelussa jääaikaa 8.36 minuuttia.

Dallas Stars varasi Bäckin kolmannella kierroksella 75. pelaajana . Kaudeksi 2017–2018 hän siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue BIK Karlskogaan. Bäckin ensimmäinen kokonainen kausi miesten peleissä toi 45 runkosarjaottelussa tehot 4+16=20 ja viidessä nousukarsintasarjan ottelussa kolme syöttöpistettä.

Kaudeksi 2019–2020 Bäck palasi vuoden mittaisella SHL-sopimuksella Färjestadiin. Hän teki SHL-uransa avausmaalin 26. lokakuuta 2019 HV71:tä vastaan. Bäckin osuma jäi Färjestadin 3–2-voittoon päättyneen ottelun voittomaaliksi.

Tammikuussa 2025 Bäck teki Starsin kanssa kaksivuotisen ja yhteensä 1,65 miljoonam dollarin arvoisen jatkosopimuksen.

### Maajoukkueura

Bäck pelasi alle 20-vuotiaiden MM-kilpailuissa vuosina 2019 ja 2020, joista jälkimmäinen turnaus päättyi pronssiin. Hän pelasi myös alle 18-vuotiaiden MM-kilpailuissa vuosina 2017 ja 2018, joista jälkimmäinen turnaus päättyi pronssiin. Bäckillä oli koko vuoden 2017 turnauksen paras aloitusprosentti (75,41%). Valmennus valitsi hänet Ruotsin turnauksen yhdeksi kolmesta parhaasta pelaajasta. Bäck valittiin myös Venäjää vastaan pelatun avausottelun päätteeksi joukkueensa ottelun parhaaksi pelaajaksi.

Bäck pelasi myös alle 18-vuotiaiden Ivan Hlinkan muistoturnauksessa vuonna 2017, jolloin hän voitti pronssia. Bäck pelasi myös World U-17 Hockey Challengessa vuonna 2016, jolloin hän voitti kultaa. Bäck jakoi viidellä syöttöpisteellään koko turnauksen syöttöpörssin voiton joukkuetoverinsa Samuel Fagemon ja Tšekin Tomáš Koblížekin kanssa. Hän on toiminut myös Ruotsin alle 16-vuotiaiden maajoukkueen kapteenina. Yhteensä Bäck on pelannut 30 nuorten ja 43 poikien maaottelua.

## Tilastot

## Lähteet
*
*
*

### Viitteet
Reimund Rötter

**Reimund Paul Rötter** (s. 1961) on saksalainen maataloustieteilijä, maatalousekologi ja maatalousjärjestelmän mallintaja. Hän työskentelee Göttingenin yliopistossa Saksassa trooppisen kasvintuotannon ja maatalouden järjestelmien mallinnuksen professorina. Hän toimi vuosina 2007–2016 Suomessa Maa- ja elintarviketalouden tutkimuskeskuksen (MTT) ja Luonnonvarakeskuksen (Luke) palveluksessa kasvintuotannon ekologian johtavana tutkijana ja maatalousjärjestelmien mallinnuksen professorina.

Rötter opiskeli Tierin yliopistossa Saksassa, ja valmistui siellä fysikaalisen maantieteen aihepiiristä maisteriksi ja edelleen trooppisen kasvintuotannon mallinnuksen aihepiiristä tohtoriksi (M.Sc. 1989, Ph.D. 1993). Hänen väitösirjansa otsikkona oli *Simulation of the biophysical limitations to maize production under rainfed conditions in Kenya*. 

Vuosina 1993-2008 hän työskenteli Wageningenin yliopistossa Alankomaissa useissa eri hankkeissa tutkijana, ja tutkimushankkeiden johtajana. Tämän ohella hän työskenteli vuosina 1996-2000 kansainvälisen riisintutkimusinstituutin (International Rice Research Institute, IRRI) tehtävissä Filippiineillä. Vuosina hän toimi maankäytön ja ilmastonmuutoksen tutkimusteeman vetäjänä Wageningenin Alterran maaperätieteen keskuksessa. Vuosina 2007-2008 Rötter toimi Maa- ja elintarviketalouden tutkimuskeskuksen kasvintuotannon tutkimuksen maatalousekologian johtavana tutkijana Mikkelin toimipisteessä. Vuodesta 2008 hän on ollut Helsingin yliopiston maatalousekologian dosentti. Vuosina 2009-2016 hän toimi Maa- ja elintarviketalouden tutkimuskeskuksen, sittemmin Luonnonvarakeskuksen tuotannon ekologian ja maatalousjärjestelmien mallinnuksen professorina. Vuodesta 2016 hän on ollut Göttingenin yliopiston trooppisen kasvintuotannon ja maatalousjärjestelmien mallinnuksen professori.

Vuonna 2018 professori Rötter oli arvostetulla maailman viitatuimpien tutkijoiden *2018 Highly Cited Researchers* -listalla tieteenrajat ylittävän tutkimuksen aihepiiristä. Hänet oli tässä listauksessa tulkittu Suomessa toimivaksi tutkijaksi. Maailmanlaajuisesti tällä alansa viitatuimpien (siteeratuin 1 %) listalla on kaikki aihealueet mukaan luettuna runsas 4&nbsp;000 tutkijaa 21 tieteenalalta ja noin 2&nbsp;000 tieteenrajat ylittävää tutkijaa. Tutkijoista noin 40 työskentelee Suomessa (kuten Clarivate Analyticsin mukaan Rötter) tai on ulkomailla tutkimustyötään tekeviä suomalaisia. 

## Lähteet

## Aiheesta muualla
* Rötter, Reimund Paul. Universitat Gottingen, Gottingen, Germany  (scopus.com)
* Reimund P. Rötter. Professor and Head, Crop Production Systems in the Tropics at University of Göttingen (UGOE)  (linkedin.com)
Urheilutalo Feeniks

**Urheilutalo Feeniks** on Forssassa sijaitseva urheiluhalli. Sitä käyttävät muun muassa koripallojoukkueet Forssan Koripojat ja Forssan Alku ja koripalloseura Feeniks Basket.

Hallissa on koripallon lisäksi puitteet budolajeille, nyrkkeilylle ja lentopallolle. Halli on myös konserttien ja muiden tapahtumien pitopaikka.

## Historia

Vuonna 1992 Forssan silloinen vanha urheilutalo paloi pölyräjähdyksen seurauksena.

Vuonna 2010 koripallokentän rajat korjattiin uudistuneita sääntöjä vastaaviksi.

## Lähteet
* Urheilutalo Feeniks Forssan kaupunki

### Viitteet
Johan Södergran

**Per Johan Nikolas Södergran** (s. 20. marraskuuta 1999 Tukholma, Ruotsi) on ruotsalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Modo Hockeyssä. Hän on pelipaikaltaan laitahyökkääjä.

## Ura
### Seuraura
Södergran on Stocksunds IF:n kasvatti. Hän siirtyi juniorina sittemmin SDE HF:ään, joka on Stocksunds IF:n, Danderyds SK:n ja Enebybergs IF:n yhdistelmäjoukkue. Kaudeksi 2015–2016 Södergran siirtyi Linköping HC:n J18-junioreihin. 

Kaudella 2016–2017 Södergran oli J18 Allsvenskanin pudotuspeleissä neljällä osumallaan Linköpingin paras maalintekijä Christoffer Rappin ja Ivar Sjölundin kanssa. Hän voitti kauden päätteeksi sarjan pronssia. Södergran debytoi kauden aikana myös Linköpingin SHL-joukkueessa. Hän sai tililleen ensimmäisen miesten pääsarjaottelunsa vain 16-vuotiaana Mestarien liigan ensimmäisessä neljännesvälieräottelussa 1. marraskuuta 2016 suomalaista Helsingin IFK:ta vastaan. SHL:ssä Södergran pelasi ensimmäisen ja kauden ainoaksi jääneen ottelunsa 3. tammikuuta 2017 Skellefteå AIK:ta. Hän sai ottelussa jääaikaa kuitenkin vain neljä sekuntia. Kaudella 2017–2018 Södergran oli tehoilla 17+16=33 Linköpingin J20-junioreiden paras maalintekijä Pontus Eklöfin kanssa ja toiseksi paras pistemies hänen jälkeensä. SHL:ssä hän pelasi kauden aikana 20 runkosarja- ja neljä playoff-ottelua ilman tehopisteitä.

Los Angeles Kings varasi Södergranin kuudennella kierroksella 165. pelaajana . Hän teki Linköpingissä SHL-uransa avausmaalin kauden 2017–2018 avauskierroksella 15. syyskuuta 2018 Timrå IK:ta vastaan. Södergran sai ottelussa myös syöttöpisteen Adam Brodeckin tekemään maaliin. Lokakuussa hän teki Linköpingin kanssa kevääseen 2020 asti ulottuvan SHL-sopimuksen.

### Maajoukkueura
Södergran pelasi alle 20-vuotiaiden MM-kilpailuissa vuonna 2019. Yhteensä hän on pelannut 12 nuorten ja kolme poikien maaottelua.

## Tilastot

## Lähteet
*
*
*

### Viitteet
Hélène Bouvier

**Hélène Bouvier** (20. kesäkuuta 1905 Pariisi – 11. maaliskuuta 1978) oli ranskalainen kontra-altto. Hän opiskeli Pariisin konservatoriossa ja teki vuonna 1930 debyyttinsä Nantesin oopperassa tulkitsemalla Christoph Willibald Gluckin *[[Orfeus ja Eurydike|Orfeus ja Eurydiken]]* nimiroolin. Hänet tunnettiin erityisesti Delilana *[[Simson ja Delila (Saint-Saënsin ooppera)|Simson ja Delilassa]]* (Camille Saint-Saëns) ja Genevièvenä *[[Pelléas ja Mélisande]]ssa* (Claude Debussy). Hänen muihin merkittäviin rooleihinsa lukeutuivat *[[Werther]]in* (Jules Massenet) Charlotte ja *[[Louise]]n* (Gustave Charpentier) äiti.

Bouvier esiintyi ranskalaisten oopperatalojen lisäksi Alankomaissa, Belgiassa, Saksassa, Monacossa ja Buenos Airesissa. Hän oli myös konserttiesiintyjä. Hän teki levytyksiä Deccalle, Voguelle, Bourg Recordsille ja Eratolle.

## Lähteet
Peter MacDonald

**Peter MacDonald** (s. 1939 Lontoo) on brittiläinen elokuvaohjaaja, elokuvaaja ja tuottaja. Hän on työskennellyt second unit -ohjaajana useiden menestyselokuvien tuotannoissa, muun muassa Harry Potter -elokuvissa ja *[[Imperiumin vastaisku]]ssa*. Uransa alkupuolella hän työskenteli Geoffrey Unsworthin kameraoperaattorina muun muassa elokuvissa *[[Teräsmies (vuoden 1978 elokuva)|Teräsmies]]*, *[[Cabaret (elokuva)|Cabaret]]* ja *[[Vaaleanpunaisen pantterin paluu]]*.

## Ohjauksia ja kuvauksia

### Ohjaajana
**[[Rambo – taistelija 3]]* (1988)
**[[Legioonalainen]]* (1998)

### Kameraoperaattorina
**[[Cabaret (elokuva)|Cabaret]]* (1972)
**[[Idän pikajunan arvoitus (vuoden 1974 elokuva)|Idän pikajunan arvoitus]]* (1974)
**[[Zardoz]]* (1974)
**[[Vaaleanpunaisen pantterin paluu]]* (1975)
**[[Yksi silta liikaa]]* (1977)
**[[Teräsmies (vuoden 1978 elokuva)|Teräsmies]]* (1978)
**[[Teräsmies II]]* (1980)
**[[Legenda (elokuva)|Legenda]]* (1985)

### Kuvaajana
**[[Hamburger Hill]]* (1987)

### Second unit -ohjaajana
**[[Taistelu aamunkoitteessa (elokuva)|Taistelu aamunkoitteessa]]* (1979)
**[[Imperiumin vastaisku]]* (1980)
**[[Excalibur – sankarin miekka]]* (1981)
**[[Rambo – taistelija 2]]* (1985)
**[[Batman (vuoden 1989 elokuva)|Batman]]* (1989)
**[[Tango & Cash]]* (1989)
**[[The Quest – haastaja]]* (1996)
**[[Harry Potter ja salaisuuksien kammio (elokuva)|Harry Potter ja salaisuuksien kammio]]* (2002)
**[[Harry Potter ja Azkabanin vanki (elokuva)|Harry Potter ja Azkabanin vanki]]* (2004)
**[[Harry Potter ja liekehtivä pikari (elokuva)|Harry Potter ja liekehtivä pikari]]* (2005)
**[[Eragon (elokuva)|Eragon]]* (2006)
**[[Kultainen kompassi (elokuva)|Kultainen kompassi]]* (2007)
**[[X-Men Origins: Wolverine]]* (2009)

## Lähteet

## Aiheesta muualla
*
*
Meiway

**Frédéric Ehui Désiré**, taiteilijanimeltään **Meiway** (s. 1962), on norsunluurannikkolainen laulaja, joka tunnetaan zoblazo-nimisen musiikkityylilajin pioneerina.

Meiwayn vanhemmat olivat harrastelijamuusikoita, joista isä soitti harmonikkaa ja äiti lauloi. Meiway sai jo varhaisella urallaan vuosina 1978 ja 1981 Norsunluurannikon Podium-palkinnon Pace- ja Les Génitaux -kokoonpanojen kanssa. Hän alkoi saavuttaa kansainvälistä suosiota ensimmäisillä albumeillaan *Ayibebou* (1989) ja *200% Zoblazo* (1991). Soolouransa 20-vuotisjuhlan kunniaksi Meiway sai vuonna 2009 Norsunluurannikon kulttuuriansioritarikunnan komentajan ja Grand-Bassamin lähettilään arvot.

## Lähteet

## Aiheesta muualla
* AllMusic.com: Meiway
Václav Tomášek

**Václav Jan Křtitel Tomášek** (17. huhtikuuta 1774 – 3. huhtikuuta 1850) oli tšekkiläinen säveltäjä. Hän sai koulutuksensa Saksassa ja kehittyi johtavaksi Prahassa Franz Schubertin aikalaisena vaikuttaneeksi säveltäjäksi. Hän piti yhteyttä Joseph Haydniin sekä Ludwig van Beethoveniin ja oli lisäksi kirjeenvaihdossa Johann Wolfgang von Goethen kanssa. Tomášek ja Goethe tapasivatkin 1820-luvun alussa. Ensin mainittu sävelsi jälkimmäisen sanoihin 41 laulua, joiden parissa työskentelyä kesti vuodesta 1815 vuoteen 1820. Säveltäjä toimi sekä laulajana että pianistina esittäessään nämä laulunsa Egerissä Goethelle elokuussa 1822.

## Lähteet

## Aiheesta muualla
* IMSLP: Tomášek, Václav Jan (nuotteja)
Älylukko

**Älylukko** on lukko, jossa on jokin digitaalinen ominaisuus, esimerkiksi ohjelmoitava avain, kulkukortti tai koodi. Älylukot ovat joko kokonaan digitaalisia lukkoja tai elektromekaanisia lukkoja, joissa on sekä perinteisiä että digitaalisia ominaisuuksia. Ne voivat toimia esimerkiksi älypuhelimella tai kulkukortilla.

Valmistajien mukaan lukot ovat turvallisia, mutta esimerkiksi F-securen mukaan ne eivät ole turvallisia eikä niitä suositella omakotitaloihin.

## Lähteet
Yrjö Ropponen

**Yrjö Johannes Ropponen** (24. huhtikuuta 1884 Kuopio  – 9. lokakuuta 1955 Helsinki) oli poliisineuvos, joka toimi valtion poliisikoulun johtajana.

## Henkilöhistoria
Yrjö Ropposen vanhemmat olivat nimismies Matias Ropponen ja Mathilda Olivia Nordlund ja puoliso vuodesta 1910 Mimmi Sigrid Niilekselä. Ropponen tuli ylioppilaaksi Kuopion lyseosta 1904 ja suoritti yleisen hallintotutkinnon 1907. Hän toimi Kuopion läänin lääninkanslistina vuodesta 1907 ja läänin reistraattorina vuodesta 1910, Kaavin nimismiehenä vuodesta 1911, Vaasan läänin varalääninsihteerinä vuodesta 1915 ja valtion   poliisikoulun johtajana 1929–1948. Poliisineuvos hän oli vuodesta 1946. Ropponen julkaisi useita poliisin toimintaa koskevia teoksia.

## Julkaisuja
* *Selostuksia poliisia koskevista asetuksista*, 1921
* *Poliisin käsikirjoja. 1, Valvonnanalaisista henkilöistä*, 1921
* *Poliisin käsikirjoja. 2, Rikosprosessuaalisista pakko- ja varokeinoista*, 1921
* *Poliisin käsikirjoja. 3, Ohjesääntöisistä elinkeinoista*, 1921
* *Poliisin käsikirjoja. 5, Rikosasioiden valmistavasta tutkinnasta*, 1921, Rudolf von Schultz, suom. Yrjö Ropponen
* *Poliisin käsikirjoja. 6, Kokoontumis-, yhdistymis- ja painovapaus*, 1923
* *Poliisin käsikirjoja. 7, Kulkutaudit ja tapaturmat, 1923
* *Poliisin käsikirjoja. 8, Yleinen liikenne*, 1923
* *Poliisin käsikirjoja. 9, Maatalous ja sen sivutoimet*, 1923
* *Selostuksia poliisia koskevista asetuksista. II*, 1923
* *Raittiuspoliisin käsikirjanen*, 1925
* *Poliisivalvonnasta yleisillä paikoilla*, 1926
* *Poliisikäsikirja. 1, Poliisin järjestysmuodosta ja poliisitoiminasta yleensä*, 1931
* *Poliisikäsikirja. 2, Järjestyspoliisi*, 1931
* *Valtio- ja kunnallisoppi: poliisikouluutuksessa käytettäväksi laadittu*, 1931
* *Rikospoliisi: rikosselvittely, toimintatavat, apuneuvot*, 1932, Rudolf von Schultz, suom. Yrjö Ropponen
* *Handelning för poliskonstaplar*, 1933
* *Poliisikäsikirja. 3 osa, Muutoksia ja lisäyksiä ynnä hakemisto koko teokseen*, 1933
* *Rikostutkimustekniikan opas*, 1943, Harry Söderman ja Ernst Fontell, suom. Yrjö Ropponen
* *Poliisikäsikirja. 1, Poliisin järjestysmuoto, poliisitoimenhaltijain yleiset oikeudet ja velvollisuudet, yleinen poliisitoiminta*, 1936
* *Poliisikäsikirja. 2, Järjestyspoliisitoimintaa koskeva lainsäädäntö*, 1936
* *Poliisimiehen asetuskokoelma: v. 1938'', 1938

## Lähteet

## Aiheesta muualla
* Y. Ropponen : Valtion poliisikoulu Suomenlinnassa, Helsingin Sanomat Viikkoliite, 01.12.1929, nro 48, s. 3, Kansalliskirjaston digitaaliset aineistot
* Oletteko tekin edistäneet rikollisuutta? Suomen Kuvalehdelle kirjoittanut Valtion poliisikoulun johtaja Y. Ropponen, Suomen Kuvalehti, 15.02.1930, nro 7, s. 16, Kansalliskirjaston digitaaliset aineistot
Nguyễn Xuân Phúc

**Nguyễn Xuân Phúc** (s. 20. heinäkuuta 1954) on vietnamilainen poliitikko, joka valittiin maansa presidentiksi huhtikuussa 2021. Hän erosi virastaan tammikuussa 2023.

Aiemmin hän toimi Vietnamin pääministerinä vuosina 2016–2021. Hän on koulutukseltaan kauppatieteiden kandidaatti ja on kuulunut puolueen keskuskomiteaan vuodesta 2006.

Yhdysvaltain ja Vietnamin suhteet paranivat 2010-luvun mittaan, mikä huipentui Barack Obaman vierailuun ja Yhdysvaltain pakotteiden poistoon vuonna 2016.

Nguyễn valittiin presidentiksi huhtikuussa 2021 viiden vuoden pääministerikauden jälkeen. Nguyễn jätti eronpyyntönsä sekä presidentin asemasta että politbyroon jäsenyydestä tammikuussa 2023. Ero tapahtui pian sen jälkeen kun kaksi varapääministeriä Phạm Bình Minh ja Vũ Đức Đam erosivat otettuaan vastuun korruptiosta COVID-19-epidemian torjunnan yhteydessä. Lahjukset liittyivät kotiutuslentoihin ja taudin testien valmistukseen. Pääministerin asemassaan Nguyễn oli vastuussa taistelusta tautia vastaan.

## Lähteet

## Aiheesta muualla
Matthias Manasi

**Matthias Manasi** (s. 26. joulukuuta 1969 Berliini) on saksalainen kapellimestari ja pianisti. Hän valmistui pianonsoiton opintojen jälkeen Musikhochschule Karlsruhesta vuonna 1995 ja orkesterinjohdon opintojen jälkeen Musikhochschule Stuttgartista 1996. Hänen opettajiaan olivat pianonsoitossa Andrzej Ratusiński ja Carmen Piazzini sekä orkesterinjohdossa Thomas Ungar. Mestarikursseja Manasi suoritti Georg Tintnerin, Gianluigi Gelmettin, Karl Österreicherin, Jorma Panulan ja Kurt Masurin johdolla. 

Manasi aloitti ammattimaisen uransa kapellimestarina vuonna 1995 johtamalla *[[Un ballo in maschera]]n* esityksen Sleesian oopperassa. Tätä esitystä seurasivat *[[La bohème]]n*, *[[Don Giovanni]]n* ja *[[Taikahuilu]]n* esitykset. Manasin ohjelmistoon kapellimestarina on kuulunut myös sinfonisia teoksia, ja kapellimestarin töiden ohella Manasi on esiintynyt pianistina. 

Vuosina 2017–2021 Matthias Manasi toimi Nickel City Operan musiikillisena johtajana ja ylikapellimestarina Buffalossa, New Yorkissa (Yhdysvallat).

## Lähteet